
REPUBLICA  MOLDOVA
RAIONUL  TELENEȘTI
CONSILIUL  SĂTESC  INEȘTI
___________________________________________________________________________
MD-5822, satul Inești; tel.:0(258)50 600; 50 398; fax:50 397:e-mail: primaria.inesti@apl.gov.md
PROIECT
DECIZIE Nr. ___
din ___ iulie 2026
Cu privire la amalgamarea voluntară a unităților administrativ-teritoriale
Orașul Telenești, comuna Bănești, satul Inești, satul Budăi, satul Ciulucani
Satul Hirișeni, satul Cîșla și satul Crăsnășeni” 
	În temeiul art. 14 alin. (2) lit. k¹) din Legea nr. 436/2006 privind administrația publică locală, în conformitate cu prevederile art. 5, art. 6, art. 6¹ alin. (1), art. 8, art. 10 și art. 11 din Legea nr. 225/2023 cu privire la amalgamarea voluntară a unităților administrativ-teritoriale, precum și ale pct. 25, 39, 40 și 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, având în vedere activitatea grupului de lucru comun al unităților administrativ-teritoriale orașul Telenești, comuna Bănești, satul Inești, satul Budăi, satul Ciulucani, satul Hirișeni, satul Cîșla și satul Crăsnășeni studiul de fundamentare elaborat în cadrul ședințelor desfășurate,  procesul de amalgamare voluntară a fost inițiat prin decizia Consiliului orășenesc Telenești nr. 2/23 din 03 aprilie 2026 și acceptat de Consiliile locale Bănești decizia nr.3/1 din 15.05.2026, Inești decizia nr.3/1 din 07 mai 2026,  Budăi decizia nr.03/1 din 14.05.2026,  Ciulucani decizia nr.6/1 din 14.05.2026, Hirișeni decizia nr.3/3 din 12.05.2026, Cîșla decizia nr.3/1 din 18.05.2026, Crăsnășeni decizia nr.3/2 din 16.05.2026,    ținând cont de faptul că teritoriul unității administrativ-teritoriale amalgamate este continuu, iar populația cumulată a unităților administrativ-teritoriale participante constituie 13 613 locuitori, fiind întrunite condițiile de bază și criteriile prevăzute de legislația în vigoare, Consiliul sătesc Inești DECIDE:
	1.Se aprobă amalgamarea voluntară a unităților administrativ-teritoriale orașul Telenești, comuna Bănești, satul Inești, satul Budăi, satul Ciulucani, satul Hirișeni, satul Cîșla și satul Crăsnășeni cu constituirea unei unități administrativ-teritoriale amalgamate, având centrul administrativ în orașul Telenești.
	2. Se pune în sarcina dnei Ludmila Manoli, secretară a Consiliului sătesc Inești, transmiterea deciziei de amalgamare voluntară și documentele aferente aprobate de Consiliul sătesc  către Primăria orașului Telenești, selectată în calitate de centru administrative al unității administrative-teritoriale amalgamate pentru consolidarea dosarului de amalgamare voluntară.
	3. Prezenta decizie intră în vigoare la data includerii în Registrul de stat al actelor locale și poate fi contestată, în termen de 30 de zile de la data comunicării, la Judecătoria Orhei, sediul Telenești (or. Telenești, str. Ștefan cel Mare și Sfânt nr. 6), în condițiile Codului administrativ al Republicii Moldova.

